sagorsarker/bangla-wikipedia huggingface dataset:
খাইবার পাখতুনখোয়া

খাইবার পাখতুনখোয়া (, ; , ; পূর্বনাম উত্তর-পশ্চিম সীমান্ত প্রদেশ) হল পাকিস্তানের চারটি প্রদেশের অন্যতম একটি প্রদেশ। এর পশ্চিম ও দক্ষিণ দিকে কেন্দ্র শাসিত উপজাতীয় এলাকা, উত্তর-পূর্বে বাল্টিস্থান, পূর্বে আজাদ কাশ্মীর, দক্ষিণপূর্বে পাঞ্জাব ও রাজধানী ইসলামাবাদ, এবং উত্তর-পশ্চিমে আফগানিস্তান অবস্থিত। পাকিস্তানের বেলুচিস্তান প্রদেশ এর দক্ষিণ দিকে অবস্থিত। খাইবার পাখতুনখোয়া'র প্রাদেশিক রাজধানী এবং সবচেয়ে বড় শহর হলো পেশাওয়ার।
"খাইবার পাখতুনখোয়ার" অর্থ "পশতুনদের ভূখণ্ডের খাইবার যেখানে পাখতুনখোয়া শব্দের অর্থ "পশতুনদের দেশ", কিছু পণ্ডিঅদের মতে এটি পশতুন সংস্কৃতি ও সমাজকে বোঝায়।
যখন ব্রিটিশরা এটি একটি প্রদেশ হিসেবে প্রতিষ্ঠা করেছিল, তখন তারা তাদের নাম দিয়েছিল "উত্তর পশ্চিম সীমান্ত প্রদেশ" (সংক্ষেপে এনডব্লিউএফপি) কারণ এটির আপেক্ষিক অবস্থান তাদের ভারতীয় সাম্রাজ্যের উত্তর পশ্চিমে ছিল। পাকিস্তান সৃষ্টির পর, পাকিস্তান এই নাম দিয়ে চলতে থাকে কিন্তু একটি পশতুন জাতীয়তাবাদী দল, আওয়ামী ন্যাশনাল পার্টি প্রদেশের নাম পরিবর্তন করে "পাখতুনখোয়া" করার দাবি করে। এই দাবির পিছনে তাদের যুক্তি ছিল যে পাঞ্জাবী, সিন্ধী এবং বেলুচ জনগোষ্ঠীর তাদের প্রদেশের নাম তাদের জাতিসত্তার নামে রাখা হয়েছে কিন্তু পশতুন জনগণের ক্ষেত্রে তা নয়।
প্রাদেশিক পরিষদ হল একটি এককবিশিষ্ট আইনসভা, যেখানে ১৪৫ জন সদস্য সংবিধানসম্মতভাবে পাঁচ বছরের মেয়াদে দায়িত্ব পালনের জন্য নির্বাচিত হন। ঐতিহাসিকভাবে, প্রদেশটি আওয়ামী ন্যাশনাল পার্টির (এএনপি) শক্ত ঘাঁটি হিসেবে বিবেচিত; একটি রাশিয়ানপন্থী, সাম্যবাদী, বামপন্থী এবং জাতীয়তাবাদী দল।
খাইবার পাখতুনখোয়া সাতটি বিভাগে বিভক্ত - বানু, ডেরা ইসমাইল খান, হাজারা, কোহাট, মালাকান্দ, মর্দান এবং পেশোয়ার। প্রতিটি বিভাগ দুই থেকে নয়টি জেলার মধ্যে বিভক্ত এবং পুরো প্রদেশে ৩৫ টি জেলা রয়েছে:
আরো ভাষার মধ্যে কাশ্মীরি, শীনা, রোমানি, বুরুসাশকি, অয়াকহি, বাল্টি, বেলুচি, ব্রাহই, সিন্ধি এবং ইংরেজি (প্রশাসনিক এবং পর্যটনে) ব্যবহৃত হয়।
শহরগুলোতে শুধুমাত্র উর্দু এবং ইংরেজি লিখিত ভাষা হিসেবে পাওয়া যায়। ইংরেজি, পাকিস্তানের সরকারি ভাষা, প্রধানত সরকারি কাজে এবং সাহিত্যিক কারণে ব্যবহার করা হয়।
খাইবার পাখতুনখোয়া প্রদেশের অধিকাংশ অধিবাসী ইসলাম ধর্মের অনুসারী। এদের মধ্যে সংখ্যাগরিষ্ঠ সুন্নি মুসলিম, এছারাও শিয়া, ইসমাইলি এবং আহমাদিয়া মতবাদে বিশ্বাসী মুসলিম রয়েছেন।
এছাড়াও এখানে হিন্দু এবং শিখদের কিছু ছোট সম্প্রদায় বসবাস করে।
কাবুলি পোলাও এর দম পুখত ও চাপলি কাবাব এখানকার খুব বিখ্যাত জনপ্রিয় রসনা।
কলকাতা মেট্রো রেল কর্পোরেশন

কলকাতা মেট্রো রেল নিগম (কেএমআরসি), ২০০৮ সালে ভারত সরকার উদ্যোগে গঠিত হয়েছিল। এটি কলকাতা মেট্রো লাইন ২ (পূর্ব পশ্চিম মেট্রো নামেও পরিচিত) বাস্তবায়ন করে, এবং দুটি শহর কলকাতা ও হাওড়াকে একসাথে সংযুক্ত করে। আংশিকভাবে নির্মানাধীন মেট্রোরেল রুটটি গঙ্গা নদীর তীরবর্তী অংশ সহ আংশিকভাবে ভূগর্ভস্থ হবে। ১৬.৬ কিমি রুটের ভূগর্ভস্থ এবং উত্তোলিত অংশে প্রতিটি ছয়টি স্টেশন থাকবে। টার্মিনাল স্টেশনগুলি সল্টলেক সেক্টর V এবং হাওড়া ময়দান হবে। উত্তোলিত অংশে মেট্র চলাচল ১৩ ফেব্রুয়ারি ২০২০ তে শুরু হয়।
কেএমআরসি ৫০-৫০ অংশীদারত্বের ভিত্তিতে, পশ্চিমবঙ্গ সরকার এবং ভারত সরকারের মধ্যে একটি যৌথ উদ্যোগ সংস্থা হিসাবে গঠিত হয়েছিল। নগর উন্নয়ন মন্ত্রক (বর্তমানে আবাসন ও নগর বিষয়ক মন্ত্রক হিসাবে নামকরণ করা হয়েছে), ভারত সরকারের অংশের শেয়ারগুলি রাখে।
২৩ আগস্ট ২০১২-তে সিদ্ধান্ত নেওয়া হয়েছিল যে পশ্চিমবঙ্গ সরকার তার সমস্ত শেয়ার কেএমআরসি থেকে প্রত্যাহার করবে এবং জাপান আন্তর্জাতিক সহযোগিতা সংস্থা (জিকা), ভারত সরকারের সাথে কেএমআরসি-র অংশীদার হবে। এইভাবে পশ্চিমবঙ্গ সরকার তার সমস্ত শেয়ার রেল মন্ত্রকে দিয়েছিল এবং কলকাতা মেট্রোকে আবারও কেন্দ্রীয় সরকার সত্তায় পরিণত করেছিল।
বর্তমান শেয়ারহোল্ডারদের নিচে দেওয়া হল-
৩১ মার্চ ২০১৭ পর্যন্ত, ইক্যুইটি হোল্ডিংয়ের বিশদ-
কেএমআরসি যে মূল সমস্যাটির মুখোমুখি হয়েছিল তা ছিল জমি সম্পর্কিত। বেশিরভাগ জায়গাগুলি, জমি না পাওয়া এর ফলে প্রকল্পটি একাধিকবার বিলম্বিত হয়েছে। তাদের কয়েকটি নিচে উল্লেখ করা হয়েছে-
অন্যান্য সমস্যাগুলি হ'ল-
পাওয়ার রেঞ্জার্স এস.পি.ডি

পাউয়ার রেনজার এস.পি.ডি হল আমেরিকান টেলিভিশন সিরিজ। এটা পাউয়ার রেনজারের ১৩ তম সিরিজ। এটা সেনটাই এর উপর ভিত্তি করে। এটা সুপার সেনটাই এর উপর ভিত্তি করে। এটা সব প্রথম আত্মপ্রকাশ ৫ ফেব্রুয়ারিতে। যেটি সম্প্রচার করে এবিসি ফ্যামেলি।
পাউয়ার রেঞ্জার্স এস.পি.ডি প্রথম ২২টি পর্ব এবিসি ফ্যামেলি সম্প্রচার করে। এরপরে ১৬টি পর্ব ডিজনি টুন সম্প্রচার করে। এস.পি.ডি এর অর্থ স্পেস পেট্রোল ডেল্টা। এটা কোরিয়ান ভাষায় সম্প্রচার করা হয়। আর এটা জাপানি ভাষায় ডাব করা হয়েছে। জাপানি ভাষা এর দুইটি ডিভিডি ভিডিও এর খন্ড প্রকাশিত হয়েছে ২০১১ সালে।
২০২৫ খ্রিষ্টাব্দ তখন পৃথিবীতে মানুষ এবং ভিনগ্রহীরা একসাথে শান্তির সাথে বাস করে। তখন তাদের শান্তি নষ্ট করার জন্য কিছু খারাপ ভিনগ্রহী ঝামেলা করে। আর পৃথিবীর শান্তি রক্ষার দায়িত্ব পালন করেন এস.পি.ডি। যারা হল এক প্রকারের স্পেশাল পুলিশ। তাদের নেতা হলেন ডোগি। যে একজন ভিনগ্রহী। এস.পি.ডি নানা প্রকার আধুনিক অস্ত্রের সাহায্যে তাদের প্রতিরোধ করে এবং পৃথিবীকে রক্ষা করে।
পাউয়ার রেঞ্জাস্
মিত্রশক্তি
ভিলেন
একটি গেম তৈরী করা হয়েছে পাউয়ার রেঞ্জাস্ ডেল্টা সিরিজের জন্য। এই গেমটিতে ৬টি পাউয়ার রেঞ্জাস্ এর চরিত্র আছে।
২০০৫ সালে যুক্তরাজ্যে সর্বপ্রথম পাউয়ার রেঞ্জার এস.পি.ডি এর কমিক। যেটি প্রকাশ করে জেটিক্স ম্যাগাজিন। জেটিক্স ম্যাগাজিন জেটিক্স চ্যানেলের অফিসিয়াল ম্যাগাজিন।এই চ্যানেল যুক্তরাজ্যে এস.পি.ডি. সম্প্রচার করত।
কেভিন ওব্রায়েন (ক্রিকেটার)

কেভিন জোসেফ ওব্রায়েন (জন্ম: ৪ মার্চ, ১৯৮৪) আইরিশ ক্রিকেটার। আয়ারল্যান্ড ক্রিকেট দলের অন্যতম ক্রিকেটার কেভিন ওব্রায়েন মূলতঃ একজন অল-রাউন্ডার। মাঝারি থেকে নিম্নসারির যে-কোন অবস্থানে থেকে ডানহাতে আক্রমণাত্মক ব্যাটিং করে থাকেন। এছাড়াও তিনি কার্যকরী ডানহাতি মিডিয়াম-ফাস্ট বোলার। ঘরোয়া ক্রিকেটে রেলওয়ে ইউনিয়ন ক্রিকেট ক্লাবে খেলছেন। এছাড়াও ইংরেজ কাউন্টি ক্রিকেটে অনেকগুলো ক্লাবে খেলেছেন। ২০০৯ সালে নটিংহ্যামশায়ার দলে খেলেছিলেন।
কেভিন ওব্রায়েন বলসব্রিজের মারিয়ান কলেজে অধ্যয়ন করেন। বাজারজাতকরণ ও বিজ্ঞাপন বিষয়ে তিনি স্নাতক ডিগ্রী লাভ করেন। তার ভাই নায়ল ওব্রায়েনও আয়ারল্যান্ড দলের অন্যতম সদস্য। তাদের বাবা ব্রেন্ডন আয়ারল্যান্ডের পক্ষে ৫২ খেলায় প্রতিনিধিত্ব করেন।
সিয়ারা নাম্নী বোন আয়ারল্যান্ড মহিলা হক দলে খেলেছেন। এছাড়াও ডাবলিনভিত্তিক ক্রিকেট একাডেমি পরিচালনা করছেন। ২০০৪ সালের অনূর্ধ্ব-১৯ ক্রিকেট বিশ্বকাপে আয়ারল্যান্ড দলের প্রতিনিধিত্ব করেন। প্রতিযোগিতায় তিনি ২৪১ রান করেন ও দলকে প্লেন সেমি-ফাইনালে নিয়ে যান। এরপূর্বে আয়ারল্যান্ড দল অস্ট্রেলিয়ার কাছে পরাজিত হয়েছিল। এর পরের বছরই তিনি এমসিসি ইয়ং ক্রিকেটার্স দলে খেলেন।
২০০৬ সালে আয়ারল্যান্ডের উদ্বোধনী একদিনের আন্তর্জাতিকের মাধ্যমে তার ওডিআই অভিষেক ঘটে। বেলফাস্টে ইংল্যান্ডের বিরুদ্ধে অনুষ্ঠিত ঐ খেলায় তিনি ১০ ওভারে ৪৭ রান দিয়ে অ্যান্ড্রু স্ট্রসের উইকেটটি পান নিজের প্রথম বলেই। ৮ নম্বরে ব্যাটিংয়ে নেমে তিনি ৪৮ বলে ৩৫ করেন। খেলায় আয়ারল্যান্ড দল ৩৮ রানে পরাজিত হয়। ২০১০ সালে ক্রিকেট আয়ারল্যান্ডের সাথে পূর্ণাঙ্গভাবে খেলার জন্য চুক্তিবদ্ধ ছয় খেলোয়াড়ের তিনিও অন্যতম। ২ মার্চ, ২০১১ তারিখে বিশ্বকাপ ক্রিকেটে ইংল্যান্ডের বিপক্ষে দ্রুততম সেঞ্চুরি করার গৌরব অর্জন করেন।
জানুয়ারি, ২০১২ থেকে ট্রেন্ট জনস্টনের কাছ থেকে আয়ারল্যান্ড ক্রিকেট দলের সহঃ অধিনায়কত্বের দায়িত্ব পালন করছেন তিনি। এর অল্প কিছুদিন পর ক্রিকেট আয়ারল্যান্ড চুক্তিবদ্ধ খেলোয়াড়ের সংখ্যা ১৫ থেকে ২৩-এ বৃদ্ধি করে। এ-শ্রেণীভূক্ত চুক্তিবদ্ধ চারজন খেলোয়াড়দের একজন মনোনীত হন ওব্রায়েন। ২০১৩ সালে আইসিসি’র সহযোগী ও অনুমোদনলাভকারী বর্ষসেরা ক্রিকেটারের পুরস্কার পান।
পাকিস্তানের বিপক্ষে নিজের এবং দলের অভিষেক টেস্টের চতুর্থ দিনে দেশের হয়ে প্রথম শতক করার কৃতিত্ব অর্জন করেন।
ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য কেভিন-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ড দল গ্রুপ-পর্বে সংযুক্ত আরব আমিরাত দলের বিপক্ষে অংশগ্রহণ করে। খেলায় তিনি উইলসনের সাথে (৮০) জুটি গড়ে দলকে ২ উইকেটের ব্যবধানে জয়লাভে সহায়তা করেন।
কওমী তারানা

কওমী তারানা, প্রারম্ভিক শব্দাবলি "পাক সরজমীন" দ্বারাও পরিচিত, হলো ইসলামি প্রজাতন্ত্রী পাকিস্তানের জাতীয় সঙ্গীত। ১৯৫৪ সালের আগস্টে গানটি আনুষ্ঠানিকভাবে পাকিস্তান অধিরাজ্যের জাতীয় সঙ্গীত হিসেবে গৃহীত হয়। গানটি ১৯৫২ সালে হাফিজ জলন্ধরি দ্বারা রচিত এবং ১৯৪৯ সালে আহমাদ গোলাম আলী ছাগলা দ্বারা সুর প্রদত্ত। গৃহীত হওয়ার বছরই আহমেদ রুশদি, কওকাব জাহান, রশীদা বেগম, নাজম আরা, নসীমা শাহীন, জওয়ার হোসাইন, আখতার আব্বাস, গোলাম দস্তগীর, আনোয়ার জহির, আখতার ওয়াসী আলী-সহ পাকিস্তানের এগারোজন প্রধান শিল্পী গানটি রেকর্ড করেন।
গানটি ধ্রুপদী উর্দুতে রচিত হলেও গানটি অত্যধিক ফার্সি প্রভাবিত এবং এতে পাকিস্তানের প্রচলিত ভাষা উর্দুর "কা" শব্দটি কেবল ব্যবহৃত হয়েছে – ফলে উর্দু ও ফার্সি উভয় ভাষায় গানটি অনেকাংশে পারস্পরিক বোধগম্য।
১৯৪৯ সালে পাকিস্তানি সংগীতশিল্পী ও সুরকার আহমেদ জি চাগলা এটিতে সুর এবং প্রাচ্য এবং পাশ্চাত্য উভয় সংগীতের ছাপ প্রতিফলিত হয়। একুশটি বাদ্যযন্ত্র এবং আটত্রিশটি ভিন্ন সুর গানটি বাজানোর জন্য ব্যবহৃত হয়, যার সময়কাল ছিল ৮০ সেকেন্ড।
বিশ্বজিৎ চট্টোপাধ্যায়

বিশ্বজিৎ চট্টোপাধ্যায় (সম্পূর্ণ নাম: বিশ্বজিৎ দেব চট্টোপাধ্যায়) বাংলা ও হিন্দি চলচ্চিত্র জগতের একজন জনপ্রিয় অভিনেতা। তার ছেলে প্রসেনজিৎ চট্টোপাধ্যায়ও একজন বিখ্যাত বাঙালি অভিনেতা। জন্ম কলকাতা, পশ্চিমবঙ্গে এবং পরে তিনি বোম্বে গিয়ে হিন্দি চলচ্চিত্রে অভিনয় শুরু করেন।
বিশ্বজিৎ চ্যাটার্জির জন্ম ব্রিটিশ ভারতের কলকাতায়। তার পিতা রণজিৎ চট্টোপাধ্যায় পেশায় ছিলেন একজন চিকিৎসক। কলকাতায় কয়েকটি ছবিতে যেমন, "মায়ামৃগ" (১৯৬০), "দুই ভাই" (১৯৬১) এরপর তিনি মুম্বই চলে যান। ১৯৬২ সালে তিনি হিন্দি চলচ্চিত্র "বিশ সাল বাদ"-এ অভিনয় করেন।
১৯৭৫ সালে, বিশ্বজিৎ কেহেতে হে মুজকো রাজা ছবিটি প্রযোজনা ও পরিচালনা করেন। এই ছবিতে অভিনয় করে ধর্মেন্দ্র, হেমা মালিনী, শত্রুঘ্ন সিনহা এবং রেখা। এরপর তিনি আবার অভিনয় জীবনে ফিরে যান।
২০১৪ সালের সাধারণ নির্বাচনে বিশ্বজিৎ লোকসভার দিল্লী আসন থেকে তৃণমূল কংগ্রেসের প্রার্থী হয়েছিলেন। তিনি ৯০৯ টি ভোট পেয়ে ৭ম স্থান অর্জন করেন।
কখনো আসেনি

কখনো আসেনি ১৯৬১ সালে মুক্তিপ্রাপ্ত একটি সামাজিক বাংলা চলচ্চিত্র। রচনা, চিত্রনাট্য ও পরিচালনা করেছেন জহির রায়হান। পরিচালক হিসেবে এটিই জহির রায়হানের প্রথম চলচ্চিত্র। ছবিটি প্রযোজনা করেছেন আজিজুল হক ও মঞ্জুরুল হক। অভিনয় করেছেন সুমিতা দেবী, খান আতাউর রহমান, সঞ্জীব দত্ত, শবনম, কণা প্রমুখ।
এই ছবিটিতে একজন ব্যর্থ ব্যক্তির জীবনে ঘটে যাওয়া করুন কিছু কাহিনী তুলে ধরা হয়েছে। এখানে নায়ক শওকত তার দারিদ্রতার জন্য তার আপন দুই বোনকে ছেড়ে চলে যান। সেই দুই বোন ক্ষুধার্ত অবস্থায় মারা যায়। অন্য দিকে একজন সুন্দরী নারী (মরিয়ম) সুন্দর হওয়ায় তাকে পাথরের মত করে রাখতে চেয়েছিলেন এক যাদুঘরের মালিক (সুলতান)। নায়িকা এই মূর্তি হিসেবে যাদুঘরটিতে দাঁড়িয়ে থাকতো। প্রকৃতপক্ষে একজন মানুষের দ্বারা এভাবে মূর্তির মত হয়ে দাঁড়িয়ে থাকা অসম্ভব। শওকতের বোন একদিন নায়িকাদের বাসায় যায় এভাবে একদিন নায়িকাও শওকতের বাসায় যায়, এভাবেই নায়কের সঙ্গে নায়িকার দেখা, পরবর্তীতে নায়িকা নায়কের গ্রামে যায় এবং সেই সাথে গ্রামে যাওয়া সবকিছুই নায়িকার ভালো লাগে। তাই নায়িকা একসময় নায়কের প্রেমে পড়ে যায়।
কিন্তু নায়ক টাকার অভাবে তার প্রেমে সফলতা আনতে পারেন না। এর ফলাফল হিসেবে নায়ক তার দুই বোনকে তাদের মত পথ বেছে নিতে বলে। দুই বোনের কাছে কোন টাকা পয়সা না থাকায় অভাবের জন্য তারা না খেয়ে এক সময় মারা যায়। শেষ পর্যায়ে এ দৃশ্য সহ্য করতে না পেরে নায়ক নিজে বিষপান করে আত্মহত্যা করে। তাই সেই মূর্তির অভিনয় করে জাদুঘরে দাঁড়িয়ে থাকা মেয়েটিকে মুক্ত করার জন্য আর কেউ কখনো আসেনি।
পরবর্তীতে নায়কের মত অনেকেই এভাবে সেই বাসা ভাড়া নেয় (নায়ক যে বাসা ভাড়া নিয়ে থাকতো) , সেখানে বসবাস করে এবং এক সময় চলে যায়। কিন্তু কেউ তার (নায়িকার) মনের দুঃখ বুঝতে পারেনা এবং তাকে সেই বন্দী জাদুঘর থেকে মুক্ত করে না।
১৯৫৯-৬০ সালে জহির রায়হান এ জে কারদারের বিখ্যাত ‘জাগো হুয়া সাভেরা’ সহ এহতেশাম, সালাউদ্দীনের মতো নামী পরিচালকের কয়েকটি চলচ্চিত্রে সহকারী পরিচালক হিসেবে কাজ করেন। এসময় তিনি নিজেই চলচ্চিত্র নির্মাণের কথা ভাবেন।
১৯৬০ সালের প্রথম দিকে জহির রায়হান তার প্রথম ছবি ‘কখনো আসেনি’র শুটিং শুরু করেন। আজিজুল হক ও মঞ্জুরুল হক এ ছবির প্রযোজনা করেন। নায়িকা হিসেবে নির্বাচন করেন সুমিতা দেবীকে ও তার বিপরীতে অভিনয় করেন খান আতাউর রহমান। ১৯৬১ সালের ২৪ নভেম্বর চলচ্চিত্রটি মুক্তি পায়। মুক্তির দিনে প্রচারিত বিজ্ঞাপনে একটি অসম্ভব সাহসী বিবৃতি প্রকাশ করা হয় । বিজ্ঞাপনে বলা হয়েছিল,
এই চলচ্চিত্রের সাফল্য নিয়ে জহির রায়হানের অনেক আশা ছিল। কিন্তু এটি বাণিজ্যিকভাবে তেমন সফল হয়নি। তবে, ব্যতিক্রমধর্মী কাহিনী, সাবলীল ভাষা, উপস্থাপনা ও নির্মাণশৈলীর জন্য এই ছবি সমালোচকদের দৃষ্টি আকর্ষণ করে। সে সময় এবং পরবর্তী সময়েও এই ছবি নিয়ে অনেক আলোচনা হয়েছে। প্রায় সব সমালোচকই জহির রায়হানকে সে সময়ের তুলনায় অগ্রবর্তী নির্মাতা হিসেবে চিহ্নিত করেন।
কখনো আসেনি চলচ্চিত্রের সঙ্গীত পরিচালনা করেন খান আতাউর রহমান। এই চলচ্চিত্রে মোট ৬ টি গান রয়েছে। এর মধ্যে "কোন দূর বাতায়নে" গানটি রচনা করেন কলিম শরাফী গানগুলোতে কণ্ঠ দেন মাহবুবা রহমান, খান আতাউর রহমান ও কলিম শরাফী।
মাইকেল বেভান

মাইকেল গাইল বেভান (; জন্ম: ৮ মে, ১৯৭০) বেলকোনেন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেট তারকা। বামহাতি ব্যাটসম্যান মাইকেল বেভান স্লো লেফট আর্ম চায়নাম্যান বোলার হিসেবেও অস্ট্রেলিয়া ক্রিকেট দলে ১৯৯৪ থেকে ১৯৯৮ সাল পর্যন্ত টেস্ট খেলতেন। ১৯৮৯ সালে এআইএস অস্ট্রেলিয়ান ক্রিকেট একাডেমি’র বৃত্তিধারী ছিলেন তিনি।
সমগ্র ঘরোয়া ক্রিকেটের অধিকাংশ সময় নিউ সাউথ ওয়েলস ব্লুজ দলে কাটিয়েছেন। পরবর্তীতে ২০০৪-০৫ মৌসুমে তাসমানিয়ান টাইগার্স দলে স্থানান্তরিত হন ও জানুয়ারি, ২০০৭ সালে অবসর গ্রহণের পূর্ব পর্যন্ত সফলভাবে কাটান। এছাড়াও তিনি সাউথ অস্ট্রেলিয়া দলে খেলেছেন। ইংল্যান্ডের কাউন্টি ক্রিকেটে ইয়র্কশায়ার, লিচেস্টারশায়ার ও সাসেক্সে ক্লাবে খেলেন। বেভানের প্রথম বড়দের ক্লাব ছিল ক্যানবেরার ওয়েস্টন ক্রিক ক্রিকেট ক্লাব।
১৯৯৪ সালের অস্ট্রেলিয়ার পক্ষে একদিনের আন্তর্জাতিকে বেভানের অভিষেক ঘটে। শারজায় অনুষ্ঠিত অস্ট্রাল-এশিয়া কাপে খেলার পর থেকে ১৯৯৫-৯৬ মৌসুমে দলের নিয়মিত সদস্যে পরিণত হন। ৩০ বা ততোধিক ওডিআইয়ে ৫০-এর অধিক ব্যাটিং গড়ের অধিকারী চারজন খেলোয়াড়ের একজন তিনি। বেভানের সেরা ক্রীড়াশৈলী চার নম্বরে ছিল। মাইকেল হাসি’র সাথে ৩০ বা ততোধিক ইনিংস খেলা ব্যাটিং গড় কখনো ৪০-এর নিচে নামেনি। এর প্রধান কারণ ছিল তারা উভয়েই বেশকিছুসংখ্যক খেলায় অপরাজিত ছিলেন।
অস্ট্রেলিয়া ক্রিকেট দলের পক্ষে ২৩২টি একদিনের আন্তর্জাতিকে অংশগ্রহণ করেছেন। এছাড়াও তিনি ১৯৯৯ ও ২০০৩ সালের বিশ্বকাপ জয়ী দলের অন্যতম সদস্য ছিলেন। "ফিনিশার" বা সমাপণকারী হিসেবে অস্ট্রেলিয়া দলে পরিচিত ছিলেন। নিচেরসারির ব্যাটসম্যানদেরকে সাথে নিয়ে প্রায়শঃই তিনি জয়ে নেতৃত্ব দিতেন। ১৯৯৬ সালে নববর্ষের দিনে সিডনি ক্রিকেট গ্রাউন্ডে অনুষ্ঠিত খেলায় ওয়েস্ট ইন্ডিজের বিপক্ষে স্মরণীয় খেলা উপহার দেন। একপর্যায়ে দলীয় সংগ্রহ ৬/৩৮ থাকার পর তার অপরাজিত ৭৮* রানের কল্যাণে অস্ট্রেলিয়া দল ১৭৩ রানের লক্ষ্যে পৌঁছায় ইনিংসের শেষ বলে।
অবসরগ্রহণকারী খেলোয়াড়দের মধ্যে ৫৩.৫৮ রান গড়ে একদিনের আন্তর্জাতিকে বিশ্বরেকর্ড ধারণ করেছিলেন। লিস্ট এ ক্রিকেটে বেভানের গড় ৫৭-এর ওপর যা এ স্তরের ক্রিকেটে ১০,০০০ রান সংগ্রহকারী খেলোয়াড়দের মধ্যে সর্বোচ্চ। ৪৬.৯৩ গড় নিয়ে স্বদেশী ডিন জোন্স তার পরেই অবস্থান করছেন।
আঘাতজনিত কারণে ১৭ জানুয়ারি, ২০০৭ তারিখে মাইকেল বেভান সকল স্তরের ক্রিকেট খেলা থেকে আনুষ্ঠানিকভাবে তার অবসরের ঘোষণা দেন। তিনি বলেন, এটি এমন একটি সময় যখন আঘাত ও ব্যথা আমার চিন্তাধারাকে ভিন্নদিকে প্রবাহিত করছে। খেলার সময় যা আমাকে মনে করিয়ে দেয় যে আমি আঘাতপ্রাপ্ত ও পরিষ্কার হয়ে গেছে এখন সময় হয়েছে চলে যাবার।
শ্রীলঙ্কান পূর্ব-পুরুষদের রক্ত বইছে তার শরীরে। ১৯৯৪ সালে "ট্রেসি" নাম্নী এক ইংরেজ রমণীর পাণিগ্রহণ করেন বেভান। ট্রেসি বেভান বর্তমানে ম্যাকগ্রা ফাউন্ডেশনে কাজ করছেন।
হে উৎসব ঢাকা

হে উৎসব ঢাকা বাংলাদেশের রাজধানী ঢাকায় অনুষ্ঠিত একটি সাহিত্য উৎসব। এটি যুক্তরাজ্যের হে ফেস্টিভাল অফ লিটারেচার অ্যান্ড আর্টসের পৃষ্ঠপোষক কর্তৃক আয়োজিত হয়ে থাকে। হে ঢাকা ২০১১ সালে পিটার ফ্লোরেন্স এবং তাহমিমা আনাম কর্তৃক ঢাকায় প্রতিষ্ঠিত হয়েছিল এবং এরপর থেকে প্রতি বছর এই উৎসবের আয়োজন হয়ে আসছে।
প্রতি বছর এই উৎসব ঢাকা জেলার রমনা এলাকায় বাংলা একাডেমির ঐতিহাসিক স্থানে অনুষ্ঠিত হয়।
২০১১ সালে ঢাকার ব্রিটিশ কাউন্সিল প্রাঙ্গণে পরীক্ষামূলকভাবে মাত্র এক দিনের জন্যে শুরু হয়েছিল হে উৎসব। লোকসমাগমের কারণে পরের বছর ২০১২ সালে থেকে এটি নিয়মিতভাবে বাংলা একাডেমির প্রাঙ্গণে আয়োজিত হয়ে আসছে।
ফুজিকো ফুজিও

ফুজিকো ফুজিও দু'জন জাপানি মাঙ্গা শিল্পীর দ্বারা গঠিত একটি মাঙ্গা রচনা যুগলের একটি ছদ্মনাম. তাদের আসল নাম এবং ছিলেন মাঙ্গার দুই জন লেখক। তারা ১৯৫১ সালে এ বিষয়ে একটি চুক্তি করে। ১৯৫৫ সালে তারা উভয়ে ফুজিকো ফুজিও নাম ব্যবহার করেন। ১৯৮৭ সালে তারা চুক্তি ভঙ্গ করে। তারা নানা রকম গল্পে ও অঙ্কন কাজে একই নাম ব্যবহার করলেও তাদের নামে হালকা পার্থক্য ছিল। আবিকো ব্যবহার করতেন ফুজিকো ফুজিও এ। আর ফুজিমোতো ব্যবহার করতেন ফুজিকো এফ. ফুজিও। তারা তাদের কর্মজীবনে প্রচুর পুরস্কার লাভ করেছে। যেটি ডোরেমনের জন্য। ডোরেমন সবচেয়ে বেশীদিন চলমান সিরিজ। ডোরেমন রচনার জন্য অনেক পুরস্কার লাভ করেছেন। ডোরেমনকে জাপানের সংস্কৃতির প্রতিক বলা হয়।
বাণীকান্ত কাকতি

বাণীকান্ত কাকতি () অসমীয়া সাহিত্য ও সংস্কৃতির একজন একনিষ্ঠ সেবক। অসমীয়া সাহিত্য জগতে তার অবদান যথেষ্ট । 
বাণীকান্ত কাকতির পিতামহ পরমানন্দ কাকতি বাটিকুরিহা নিম্ন প্রাথমিক বিদ্যালয়ের শিক্ষক ছিলেন। পরামনন্দ কাকতি রাধা পণ্ডিত নামেই সর্বাধিক পরিচিত। উপযুক্ত বয়সে বাণীকান্তকে কাকতী পিতামহের বিদ্যালয়ে নামভর্তি করানো হয় ও মনোযোগ সহকারে অধ্যয়ন করে বাণীকান্ত কাকতি প্রাথমিক বিদ্যালয়ের শিক্ষা সমাপ্ত করেন। ১৯০৫ সনে তিনি বরপেটা উচ্চবিদ্যালয়ে নামভর্তি করেন। সেই সময়ে বরপেটা হাইস্কুলের প্রধান শিক্ষক ছিলেন কালীমোহন গুপ্ত। বাণীকান্ত প্রবেশিকা পরীক্ষায় উত্তীর্ণ হওয়ার পর ১৯১১ সনে অসমের একমাত্র উচ্চ শিক্ষার প্রতিষ্ঠান কটন কলেজে নামভর্তি করেন।৷
১৯১৮ সনে অধ্যাপক রুপে কটন কলেজে যোগদান করেন। ১৯৪৭ তাকে কলেজের অধ্যক্ষ পদে পদোন্নতি করা হয়। ১৯৪৯ সনের জানুয়ারি মাস পর্যন্ত তিনি কলেজের অধ্যক্ষ রুপে কার্যনির্বাহ করে অবসর গ্রহণ করেন। সেই বছরে তিনি গুয়াহাটি বিশ্ববিদ্যালয়ের অসমীয়া বিভাগে অধ্যাপক রুপে যোগদান করেন ও মৃত্যু পর্যন্ত এই পদে অধিষ্ঠিত ছিলেন ।
১৯১৬ সনে বাণীকান্ত কাকতি বরপেটার উমাকান্ত দাসের কন্যা কনকলতাকে বিবাহ করেন। তাদের তিনটি পুত্র ও এক কন্যা সন্তানের জন্ম হয়।
জেমস সাদারল্যান্ড (ক্রিকেট প্রশাসক)

জেমস আলেকজান্ডার সাদারল্যান্ড (জন্ম: ১৪ জুলাই, ১৯৬৫) ইস্ট মেলবোর্নে জন্মগ্রহণকারী সাবেক অস্ট্রেলীয় প্রথম-শ্রেণীর ক্রিকেটার। বর্তমানে তিনি ক্রিকেট প্রশাসকের দায়িত্ব পালন করছেন। তিনি ২০০১ থেকে ২০১৮ সাল পর্যন্ত ক্রিকেট অস্ট্রেলিয়ার প্রধান নির্বাহী কর্মকর্তা (সিইও) হিসেবে দায়িত্ব পালন করেন। জেমস সাদারল্যান্ড ঘরোয়া শেফিল্ড শিল্ডে ভিক্টোরিয়া দলের প্রতিনিধিত্ব করেছেন।
ডানহাতি ফাস্ট-মিডিয়াম বোলার সাদারল্যান্ড প্রথম-শ্রেণীর ক্রিকেটে সেন্ট কিল্ডা ক্রিকেট গ্রাউন্ডে কুইন্সল্যান্ডের বিপক্ষে অভিষিক্ত হন। ঐ খেলায় প্রতিপক্ষের স্কট মুলারেরও অভিষেক ঘটেছিল। কার্ল র‌্যাকেম্যানকে আউট করার মাধ্যমে তিনি তার প্রথম উইকেট পান। দ্বিতীয় ইনিংসে তিনি আরও দু’টি উইকেট পান। তারমধ্যে স্টুয়ার্ট লয়ের উইকেট অন্যতম। পরের সপ্তাহে শেফিল্ড শিল্ডের ফাইনালে ভিক্টোরিয়া দল নিউ সাউথ ওয়েলসকে পরাভূত করলেও তিনি পল জ্যাকসনের কাছে স্থানচ্যুত হন ও দ্বাদশ ব্যক্তির আসন পান।
সাদারল্যান্ডের ক্রিকেট জীবনের সমাপ্তি ঘটলে তিনি কার্লটন ফুটবল ক্লাবের আর্থিক ব্যবস্থাপক হিসেবে দায়িত্ব লাভ করেন। ১৯৯৮-৯৯ মৌসুমে ভিক্টোরিয়া দলের সহকারী কোচের দায়িত্ব পান। এরফলে তিনি তৃতীয় স্তরের কোচের মর্যাদা পান। এছাড়াও তিনি মেলবোর্ন ইউনিভার্সিটি ক্রিকেট ক্লাবেরও কোচ ছিলেন। এ দলের পক্ষেই তিনি প্রথম-গেডের ক্রিকেট খেলেছিলেন। পরবর্তীতে তিনি ক্লাবের আজীবন সদস্য মনোনীত হন।
১৯৯৮ সালে অস্ট্রেলিয়ান ক্রিকেট বোর্ড যা বর্তমানে ক্রিকেট অস্ট্রেলিয়া নামে পরিচিত সংস্থার সাধারণ ব্যবস্থাপক হিসেবে যোগ দেন। এর তিন বছর পর প্রধান নির্বাহী হিসেবে ম্যালকম স্পিডের স্থলাভিষিক্ত হন সাদারল্যান্ড।
বনশ্রী (অভিনেত্রী)

সাহিনা সিকদার বনশ্রী (জন্ম: আগস্ট ২৩, ১৯৪৪) একজন বাংলাদেশী চলচ্চিত্র অভিনেত্রী। তিনি ঢালিউডের অনেক চলচ্চিত্রে অভিনয় করেছেন। এবিসি রেডিওর জনপ্রিয় অনুষ্ঠান "জীবনের গল্প"-এর মাধ্যমে বনশ্রীর কথা নতুন করে সংবাদ মাধ্যমে ফিরে আসে।
সাত বছর বয়সে তিনি শিবচর থেকে ঢাকায় চলে আসেন।সে সময় তার বাবা ঠিকাদারির কাজ করতেন। তার দুই বোন এবং এক ভাই রয়েছে। ছেলেবেলা থেকেই বনশ্রী সংস্কৃতি চর্চার প্রতি আকৃষ্ট ছিলেন ফলে একসময় উদীচী গণসাংস্কৃতিক সংগঠনের সাথেও যুক্ত হন। তিনি ভালো গান করতেন। এরপর অভিনয় শেখার জন্য যোগ দেন "সুবচন নাট্য সংসদে"। বিটিভির "স্পন্দন" অনুষ্ঠানে নিয়মিত আবৃত্তি করেছেন। এছাড়াও প্রায় দশটির মতো বিজ্ঞাপনচিত্রের মডেল হিসেবে কাজ করেছেন তিনি। "সোহরাব-রুস্তম" চলচ্চিত্রে ইলিয়াস কাঞ্চনের বিপরীতে অভিনয়ের মাধ্যমে বাংলা চলচ্চিত্রে তার অভিষেক ঘটে। এরপর "নেশা", "মহাভূমিকম্প", "প্রেম বিসর্জন", "ভাগ্যের পরিহাস" ইত্যাদি চলচ্চিত্রে একনাগাড়ে অভিনয় করেন। চলচ্চিত্র ছেড়ে দেয়ার পর আর্থিক অনটনের কারণে বর্তমানে তিনি ঢাকার শাহবাগের ফুল মার্কেটে ফুলের ব্যবসা করেন।
বর্তমানে বনশ্রীর আর্থিক অবস্থার অবনতি ঘটায় প্রধানমন্ত্রী শেখ হাসিনা তাকে বিশ লক্ষ টাকার অর্থিক সহায়তা প্রদান করেন।
লতা-পারুল

লতা-পারুল বা নীল-পারুল বা রসুন্ধি বা পারুল লতা (), (বৈজ্ঞানিক নাম: "Mansoa alliacea"), একটি বিগনোনিসি পরিবারের লতা জাতীয় উদ্ভিদ। এটি উত্তর দক্ষিণ আমেরিকার স্থানীয় প্রজাতি এবং মধ্য আমেরিকা ও ব্রাজিলে বিস্তার লাভ করেছে। অনেকগুলো বড় বড় থোকায় এদের হালকা-বেগুনী বর্ণের ফুল ফোটে। এদের পাতায় রসুনের গন্ধ থাকায় এদেরকে রসুন্ধি নামেও ডাকা হয়। কলমে চাষ করা যায়। শিকড় থেকেও চারা গজায়। বহু কবিতায় এই ফুলের নাম এসেছে।
লতা-পারুল বিদেশে, বিশেষত উপযোগী জলবায়ুর দেশ (উদাহরণস্বরূপ) পুয়ের্তো রিকো, দক্ষিণ আফ্রিকা এবং ভারতে রপ্তানি করা হয়েছে। এটি ওয়েস্ট ইন্ডিজে চাষ করা হয়।
মাইকেল কাসপ্রোভিচ

মাইকেল স্কট কাসপ্রোভিচ (; জন্ম: ১০ ফেব্রুয়ারি, ১৯৭২) কুইন্সল্যান্ডের ব্রিসবেনে জন্মগ্রহণকারী সাবেক অস্ট্রেলীয় টেস্ট ক্রিকেটার। অস্ট্রেলিয়া ক্রিকেট দলে তিনি মূলতঃ ডানহাতি ফাস্ট বোলার ছিলেন। এছাড়াও কার্যকরী আউটফিল্ডার ও নিচেরসারির ব্যাটসম্যান মাইকেল কাসপ্রোভিচ খেলোয়াড়ী জীবনে বেশ সফলভাবে কাটিয়েছেন। ঘরোয়া ক্রিকেটে কুইন্সল্যান্ড দলে খেলেছেন। পাশাপাশি ইংরেজ কাউন্টি ক্রিকেটেও সফল ছিলেন তিনি।
১৯৮৯-৯০ মৌসুমে সতের বছর বয়সে প্রথম-শ্রেণীর ক্রিকেটে কুইন্সল্যান্ড দলের পক্ষে তার অভিষেক ঘটে। ১৯৯০-৯১ মৌসুমে এআইএস অস্ট্রেলিয়ান ক্রিকেট একাডেমির বৃত্তি লাভ করেন। কুইন্সল্যান্ড দলে চমৎকার ক্রীড়াশৈলী প্রদর্শনের দরুন ১৯৯৬ মৌসুমে নিজ শহর ব্রিসবেনে ওয়েস্ট ইন্ডিজের বিপক্ষে তার টেস্ট অভিষেক ঘটে। কিন্তু তিনি তার প্রথম দুই টেস্টে কোন উইকেট পাননি। ফলে অস্ট্রেলিয়া দলে তিনি উপেক্ষিত হন। কুইন্সল্যান্ড ও ইংল্যান্ডের বিভিন্ন কাউন্টিতে তার অসাধারণ ক্রীড়াশৈলী জাতীয় দল নির্বাচকদের দৃষ্টিতে আসে। ২০০৪ সালে আন্তর্জাতিক ক্রিকেটে ফিরে এসে ব্রেট লি’র উপরে আসেন। এ বছরেই তিনি সফলতম সময় অতিক্রম করেন ও এক পঞ্জিকাবর্ষে ৪৭ উইকেট পান।
২০০৫ মৌসুমে ইংল্যান্ডের কাছে অ্যাশেজ হাতছাড়া করে অস্ট্রেলিয়া দল। এরফলে তিনি দল থেকে বাদ পড়েন ও ক্রিকেট অস্ট্রেলিয়া কর্তৃপক্ষ তার সাথে নতুন করে চুক্তিবদ্ধ হয়নি। এরপরও তিনি ২০০৫-০৬ ঘরোয়া মৌসুমে কুইন্সল্যান্ডের পক্ষে ধারাবাহিকতা অক্ষুণ্ন রেখে ৪৪ উইকেট দখল করেন। এরফলে দশমবারের মতো জাতীয় দলে পুনরায় অন্তর্ভুক্ত হন গ্লেন ম্যাকগ্রা’র স্থলাভিষিক্ত হয়ে ও ব্রেট লি’র নতুন বোলিং অংশীদার হন।
ইন্ডিয়ান ক্রিকেট লীগে মুম্বই চ্যাম্পসের প্রতিনিধিত্ব করেন। ১ মে, ২০০৭ তারিখে অস্ট্রেলিয়া ক্রিকেট বোর্ড চুক্তিবদ্ধ খেলোয়াড়দের তালিকা প্রকাশ করে যাতে তার নাম ছিল না। ৮ ফেব্রুয়ারি, ২০০৮ তারিখে সকল স্তরের ক্রিকেট থেকে অবসর নেন কাসপ্রোভিচ যা ১৬ ফেব্রুয়ারি থেকে কার্যকরী হয়।
ডোরেমন: নিউ নোবিতা'স গ্রেট ডেমন—পেকো অ্যান্ড দ্য এক্সপ্লোরেশন পার্টি অফ ফাইভ

ডোরেমন: নিউ নোবিতা'স গ্রেট ডেমন—পেকো অ্যান্ড দ্য এক্সপ্লোরেশন পার্টি অফ ফাইভ ২০১৪ সালের জাপানি অ্যানিমে চলচ্চিত্র। এটি ১৯৮২ সালের "" চলচ্চিত্রের পুননির্মান।
নবিতা বাজারে যাবার সময় মাঠে এক কুকুর ছানা দেখতে পায়। কুকুরটি খুব অসুস্থথ এবং দূর্বল। নবিতা তাকে ঠিক করে। অন্যদিকে জিয়ান ও সুনিও এক দূর্দান্ত ভ্রমণে যাবার জন্য অস্থির হয়ে ওঠে। ডোরেমন তার এক গ্যাজেট এর সাহায্যে ভ্রমণের স্থান নির্বাচন করে। ভ্রমণের স্থান হিসেবে আফ্রিকার এক জায়গা খুজে পায় এবং সেখানে একটি ভাস্কর্য লক্ষ করে। তারা সেখানে যাত্রা করে। একদিনে নানা বিপদে জিয়ান রেগে যাত্রা শেষ করতে চায়। কিন্তু সেই ভাস্কর্যটি তার স্বপ্নে দেখা দেয়। ফলে জিয়ান, সুনিও, শিজুকা, নবিতা, ডোরেমন ও নোবিতার কুকুর ছানা পেকো আবার যাত্রা শুরু করে। এক পর্যায়ে সবাই জানতে পারে যে, পেকো বাওয়াঙ্কোর রাজপুত্র। মন্ত্রী দাবুরান্দা অন্যায়ভাবে পেকোর বাবাকে হত্যা করে এবং রাজ্য দখল করে। কিন্তু ডোরেমন বর্তমান এবং ভবিষ্যৎ থেকে মোট ১০জন মিলে মূর্তিকে জিবিত করে এবং সবাই মিলে রাজ্য জয় করে।
পাকিস্তানের জাতীয় প্রতীক

পাকিস্তানের জাতীয় প্রতীক ইসলামী প্রজাতন্ত্রী পাকিস্তানের আদর্শিক ও অর্থনৈতিক ভিত্তি, সাংস্কৃতিক ঐতিহ্য এবং তার পথনির্দেশক নীতি প্রদর্শন করে। এটি ১৯৫৪ সালে গৃহীত হয়। প্রতীকটিতে চারটি উপাদান রয়েছে। এগুলো হলো উপরে তারা ও বাঁকানো চাঁদ, মাঝে ঢাল যা একটি জয়মাল্য দ্বারা বেস্টিত এবং এবং নিচে একটি স্ক্রল।
পাঞ্জাবি শিল্পী আবদুর রেহমান চুগতাই পাকিস্তানের প্রথম জাতীয় প্রতীকের নকশাকার ছিলেন। ১৮ মে ১৯৪৮ সালে তার নকশাটি পাকিস্তানের গভর্নর জেনারেল মোহাম্মদ আলী জিন্নাহ গ্রহণ করেন। দ্বিতীয় নকশাটি ১৯৫৪ সালে গৃহীত হয় যেটি মায়ো শিল্পকলা বিদ্যালয়ের প্রাক্তন শিক্ষার্থী ডেরা গাজি খানের মেরাজ মোহাম্মদ নকশা করেছিলেন।
ক্রেস্ট ও প্রতীকের সবুজ রঙ ইসলামের সনাতন চিহ্ন। কেন্দ্রে চারভাগে বিভক্ত ঢালে দেখানো হয়েছে তুলা,গম,চা এবং পাট যা স্বাধীনতার সময় পাকিস্তানের প্রধান ফসল ছিলো; এটি কৃষিভিত্তিক অর্থনীতিকে ফুটিয়ে তোলে। ঢালের পার্শ্ববর্তী পুস্পশোভিত জয়মাল্য প্রথাগত মুঘল শিল্পে ব্যবহৃত পুষ্পশোভিত নকশার প্রতিনিধিত্ব করে এবং পাকিস্তানের সাংস্কৃতিক ঐতিহ্য উপর জোর দেয়। পুস্পশোভিত জয়মাল্যটি হলো জেসমিন যা পাকিস্তানের জাতীয় ফুল। ঢালের নিচের স্ক্রলে রয়েছে পাকিস্তান রাষ্ট্রের জনক মোহাম্মদ আলী জিন্নাহর একটি উর্দু নীতিবাক্য। () "ঈমান, ইত্তিহাদ, নাজম" যার অর্থ হলো "ঈমান, একতা, শৃঙ্খলা"। এটিকে পাকিস্তান রাষ্ট্রের পথনির্দেশক নীতি হিসেবে তুলে ধরা হয়েছে।
সাইকস-পিকো চুক্তি

সাইকস-পিকো চুক্তি, সরকারিভাবে যা এশিয়া মাইনর চুক্তি বলে পরিচিত, ছিল যুক্তরাজ্য ও ফ্রান্সের মধ্যকার একটি গোপন চুক্তি। এতে রাশিয়ারও সম্মতি ছিল। প্রথম বিশ্বযুদ্ধে উসমানীয় সাম্রাজ্যের পরাজয়ের পর মধ্যপ্রাচ্যের নিয়ন্ত্রণ নিয়ে ত্রিপক্ষীয় আতাতের উদ্দেশ্য এতে বিবৃত হয়। ১৯১৫ সালের নভেম্বর থেকে ১৯১৬ সালের মার্চের মধ্যে এই চুক্তির আলোচনা চলে। ১৯১৬ সালের ১৬ মে এটির উপসংহারে পৌছায়।
এই চুক্তির আওতায় আরব উপদ্বীপের বাইরে উসমানীয় সাম্রাজ্যের আরব প্রদেশগুলো ভবিষ্যত ব্রিটিশ ও ফরাসি নিয়ন্ত্রণ বা প্রভাবাধীন অঞ্চলে বিভক্ত হয়। ফরাসি পক্ষে কূটনৈতিক ফ্রঁসোয়া জর্জ পিকো ও ব্রিটিশ পক্ষে স্যার মার্ক সাইকস এতে সমঝোতা করেন। সাইকস-পিকো চুক্তিতে রাশিরার জারপন্থি সরকার কম গুরুত্বপূর্ণ পক্ষ হিসেবে ছিল। পরবর্তীতে ১৯১৭ সালের অক্টোবরে রুশ বিপ্লবের পর বলশেভিকরা চুক্তিটি প্রকাশ করে। ফলে ব্রিটিশরা বিব্রত হয়। অন্যদিকে আরবরা আতঙ্কিত হয়ে পড়ে এবং প্রকাশিত হওয়ায় তুর্কিরা আনন্দিত হয়।
ব্রিটেনকে জর্ডান নদী ও সমুদ্রের মধ্যবর্তী অঞ্চল, জর্ডান, দক্ষিণ ইরাক এবং হাইফা ও এক্রের বন্দরসহ ক্ষুদ্র এলাকা বরাদ্দ দেয়া হয় যাতে ভূমধ্যসাগরে নিয়ন্ত্রণ করা যায়। ফ্রান্সকে দক্ষিণপূর্ব তুরস্ক, উত্তর ইরাক, সিরিয়া ও লেবানন বরাদ্দ দেয়া হয়। রাশিয়া ইস্তানবুল, তুরস্কের প্রণালী ও উসমানীয় আর্মেনীয় ভিলায়েত পাওয়ার কথা ছিল। এসকল এলাকার ভেতরের বিষয়বস্তুর বিষয়ে পক্ষগুলোর স্বাধীনতা ছিল। আন্তর্জাতিক প্রশাসন নির্ধারণের জন্য আরো আলোচনা আশা করা হচ্ছিল।
র‌্যাভেনিয়া

র‌্যাভেনিয়া হচ্ছে সপুষ্পক উদ্ভিদের লেবু পরিবার, রুটেসির একটি গণের নাম।
এই গণের প্রজাতিসমূহ হচ্ছে:
ডোরেমন: নোবিতা'স স্পেস হিরোজ

ডোরেমন:নোবিতা'স স্পেস হিরো রেকর্ড অফ স্পেস হিরোস্ (ドラえもん　のび太の ) হল ডোরেমনের ৩৬তম চলচ্চিত্র যা ৭ মার্চ ২০১৫ সালে জাপানে মুক্তি লাভ করে। এই চলচ্চিত্রটি "'Doraemon The Superstar 2015'" নামেও পরিচিত। এই ডোরেমন মাঙ্গা ও অ‍্যানিমের উপর নির্ভর করে নির্মিত হয়েছে। এই চলচ্চিত্রটি ১৯৭৯ অ‍্যানিমের ৩৫তম বর্ষ ও ২০০৫ অ‍্যানিমের দশম বর্ষ উপলক্ষে তৈরি করা হয়। এই চলচ্চিত্রটি ডোরেমনের ষষ্ঠ চলচ্চিত্রের সাথে মিল রয়েছে। এটি তোহো কর্তৃক পরিবেশিত হয়েছে।
একদিন রাতে একটি মহাকাশযান বিদ্ধস্ত হয়।অন‍্যদিকে, নোবিতা ও তার বন্ধুরা ঠিক করে যে তারা মহাকাশের উপর ভিত্তি করে চলচ্চিত্র নির্মাণ করবে,যার মাঝে তারা হিরোর অভিনয় করবে। এক্ষেত্রে তারা ডোরেমনের গ‍্যাজেটের সাহায্য নেয়। বিদ্ধস্ত মহাকাশযানে থাকা একজন এলিয়েন তাদের অভিনয় দেখে সত‍্য মনে করে। সে নোবিতাদেরকে বলে যে, তাদের গ্রহে একদল ভিনগ্রহী ডাকাত এসেছে, যারা তার গ্রহের লোকজনকে ঠকিয়ে গ্রহের সকল শক্তি আত্মসাৎ করার জন্য কাজ করছে।সে নোবিতাদের কাছে সাহায্য চায়। নোবিতা ও তার বন্ধুরা ভাবে এটা চলচ্চিত্রের অংশ ৷ যাইহোক, নোবিতারা গ্রহটিতে যায় এবং ডাকাতগুলোকে হারিয়ে দেয়। পরবর্তীতে, নোবিতা তার ভিনগ্রহী বন্ধুকে জানিয়ে দেয় যে তারা সাধারণ মানুষ। তবুও সবাই কৃতজ্ঞতা প্রকাশ করে। সবশেষে নোবিতারা পৃথিবীতে ফিরে আসে।
চলচ্চিত্রটি সারা বিশ্বে ৩৬ মিলিয়ন ডলার আয় করে।৯ নভেম্বর ২০১৮ সালে ভারতের ডিজনি চ‍্যানেলে এটি হিন্দিতে মুক্তি পায়।
আদনান আকমল

আদনান আকমল (), জন্মঃ ১৩ মার্চ ১৯৮৫, একজন পাকিস্তানি ক্রিকেটার। তিনি মূলত একজন উইকেট রক্ষক হিসেবে পাকিস্তান জাতীয় দলে প্রতিনিধিত্ব করার পাশাপাশি ডানহাতি মিডল অর্ডার ব্যাটসম্যান হিসেবে অবদান রেখে থাকেন। বর্তমানে তিনি জারাই তারাকিয়াত ব্যাংক ক্রিকেট দলের হয়ে খেলছেন। তার অপর দুই ভাই যথাক্রমে কামরান আকমল এবং উমর আকমল জাতীয় দলে প্রতিনিধিত্ব করে থাকেন। আদনান আকমল ২০১০ সালের ১২ নভেম্বর দক্ষিণ আফ্রিকা বিরুদ্ধে খেলার মাধ্যমে টেস্ট ক্রিকেটে আত্মপ্রকাশ করেন।
আদনান আকমল পাকিস্তান জাতীয় টেস্ট দলে জুলকারনাইন হায়দার এর পরিবর্তে স্থলাভিষিক্ত হন। উক্ত টেস্ট সিরিজে তিনি নিউজিল্যান্ড এর বিরুদ্ধে অনসাধারণ নৈপুণ্য প্রদর্শন করেন এবং ভবিষ্যতে জাতীয় দলের জন্য নিয়মিত খেলোয়াড় হিসেবে পরিনত হন। বর্তমানে তিনি পাকিস্তান জাতীয় ক্রিকেট দলের উইকেট-রক্ষক এর দায়িত্ব পালন করছেন।
ডোরাবেস

ডোরাবেস হল একটি বেসবল মাঙ্গা স্পিন অফ সিরিজ। যেটি লিখেছেন শিনতারো মুগিওয়ারা। যেটি দীর্ঘ চলমান সিরিজ ডোরেমনের চরিত্রসমূহের উপর ভিত্তি করে। এটা ডোরেমন সিরিজের উপর ভিত্তি করে অফিসিয়াল সিরিজ। এটা প্রথমে শোগাকুকানের কোরোকোরো কমিকে প্রকাশিত হয়।
22 ম শতাব্দীতে টোকিওতে ডোরাবেস জন্ম গ্রহণ করে। গল্পটির নায়ক হলেন কুরোমন, ডোরাইমন একই ধরনের বিড়াল রোবট এবং বেসবল দলের অধিনায়ক এবং টিম ম্যানেজার এডোগাওয়া দোরাস। ম্যাঙ্গা এডোগাওয়া দোরসের গল্পগুলিতে মনোনিবেশ করে, কারণ এটি অগণিত বিরোধীদের মুখোমুখি হয় এবং এমন একটি দল থেকে বেড়ে যায় যা একটি বিশ্বকাপের শৌখিন বেসবল দলের হয়ে একটি একক খেলায়ও জিততে পারে না। বেসবলের নিয়মগুলি 22 তম শতাব্দীতে মূলত অপরিবর্তিত রয়েছে, উল্লেখযোগ্য ব্যতিক্রম রয়েছে যে মূল ডোরামন সিরিজের তিনটি মনোনীত গোপন গ্যাজেট প্রতিটি খেলায় ব্যবহার করা যেতে পারে।
নিউক্লিওটাইড

নিউক্লিওটাইড তিনটি সাবইউনিট অণুর সমন্বয়ে গঠিত: একটি নাইট্রোজেনঘটিত ক্ষারক (নিউক্লিওবেস নামেও পরিচিত), একটি ৫-কার্বন বিশিষ্ট সুগার (রাইবোজ বা ডিঅক্সিরাইবোজ) এবং একটি থেকে তিনটি ফসফেট সমন্বিত একটি ফসফেট গ্রুপ। ডিএনএ-এর চারটি নাইট্রোজেনঘটিত ক্ষারক হলো গুয়ানিন, অ্যাডেনিন, সাইটোসিন এবং থাইমিন; আরএনএ-তে, থায়ামিনের জায়গায় ইউরাসিল ব্যবহৃত হয়।
নিউক্লিওটাইড কোষে শক্তির প্যাকেট নিয়ে যায় নিউক্লিওসাইড ট্রাইফসফেটের (এটিপি, জিটিপি, সিটিপি এবং ইউটিপি) আকারে যা বিপাকীয় প্রক্রিয়াতে মূল ভূমিকা পালন করে থাকে।
ডিপজল

মনোয়ার হোসেন ডিপজল (জন্ম: ৬ এপ্রিল, ১৯৬২) যিনি ডিপজল নামে অধিক পরিচিত, একজন বাংলাদেশী অভিনেতা, প্রযোজক, লেখক, রাজনীতিবিদ এবং ব্যবসায়ী। তিনি বর্তমানে বাংলাদেশ চলচ্চিত্র শিল্পী সমিতির সাধারণ সম্পাদক হিসেবে দায়িত্ব পালন করছেন। তিনি ৬ এপ্রিল, ১৯৬২ সালে ঢাকার মিরপুরের বাগবাড়িতে জন্মগ্রহণ করেন। চলচ্চিত্র পরিচালক মনতাজুর রহমান আকবরের হাত ধরে চলচ্চিত্রে আগমন ঘটে তার। তিনি ফাহিম শুটিং স্পট, এশিয়া সিনেমা হল, পর্বত সিনেমা হল, জোবেদা ফিল্মস, পর্বত পিকচার্স-২, ডিপজল ফুড ইন্ডাস্ট্রিজের স্বত্বাধিকারী। তিনি বাংলাদেশের চলচ্চিত্রে সক্রিয়। টাকার পাহাড়, হাবিলদার সহ একাধিক সিনেমায় অভিনয় করলেও তেজী ছবির মাধ্যমে তিনি জনপ্রিয়তা লাভ করেন। প্রথমে খল চরিত্রে অভিনয় করলেও কোটি টাকার কাবিন চলচ্চিত্রের মাধ্যমে তিনি ভালো চরিত্রে অভিনয় শুরু করেন। তার বড় ভাই শাহাদাত হোসেন বাদশা তার নামে (ডিপজল পরিবহন) বাস সার্ভিস চালু করেন।
ডিপজল ১৯৯৩ সালে "টাকার পাহাড়" চলচ্চিত্রের মাধ্যমে চলচ্চিত্রে আসেন। ডিপজলের বড় ভাই শাহাদাত হোসেন বাদশা যিনি বাদশা ভাই নামে পরিচিত তিনি সান পিকচার্স এর ব্যানারে চলচ্চিত্রটি প্রযোজনা করেন। পরিচালনা করেন মনতাজুর রহমান আকবর। আকবরেরও এটি পরিচালিতো প্রথম ছবি। কিন্তু ছবিটি মুক্তি পায় ১৯৯৩ সালে। তিনি বাংলাদেশ চলচ্চিত্র শিল্পী সমিতির সাবেক সাধারণ সম্পাদক এবং সহ-সভাপতির ছিলেন। ২০২৪ সালের এপ্রিলে এই সমিতির সাধারণ সম্পাদক হিসাবে নির্বাচিত হন তিনি।
ডিপজল অভিনয়ের পাশাপাশি কয়েকটি চলচ্চিত্র প্রযোজনাও করেছেন।
১৯৯৪ সালে ডিপজল বাংলাদেশ জাতিয়তাবাদী দলের হয়ে স্থানীয় ঢাকা ৯ নম্বর ওয়ার্ড এর কমিশনার নির্বাচিত হন। ২০২১ সালে তিনি ঢাকা-১৪ আসনের সংসদ সদস্য আসলামুল হকের মৃত্যুর পর ওই আসনে আওয়ামী লীগের মনোনয়ন নিয়ে উপনির্বাচনে তিনি প্রার্থী হয়ে সংসদে প্রতিনিধিত্ব করতে চান। ২০২৩ সালে তিনি ঢাকা-১৪ আসনে আওয়ামী লীগ মনোনীত নৌকার প্রার্থী মাইনুল হোসেন খান নিখিলের পক্ষে গণসংযোগ ও প্রচারণা করেন।
তুষার ইমরান

শেখ তুষার ইমরান (জন্ম: ১০ ডিসেম্বর, ১৯৮৩) খুলনা বিভাগের যশোরে জন্মগ্রহণকারী বাংলাদেশী ক্রিকেটার। বাংলাদেশ ক্রিকেট দলের পক্ষে ৪ টেস্ট ও ৩৭টি একদিনের আন্তর্জাতিকে অংশ নিয়েছেন। দলে তিনি মূলতৎ মাঝারি সারির ডানহাতি ব্যাটসম্যান হিসেবে আক্রমণাত্মক ভঙ্গীমায় খেলতেন।
২০০০-০১ মৌসুমে সতের বছর বয়সে ঘরোয়া ক্রিকেটে খুলনা বিভাগের পক্ষে ১০৬ বলে ১৩১ রান করে আলোচনায় আসেন। একই মৌসুমে বাংলাদেশ ক্রিকেট দলে টেস্ট মর্যাদা পেলেও ২০০১ সালে তাকে জাতীয় দলের পক্ষে একদিনের আন্তর্জাতিকে খেলার সুযোগ দেয়া হয়। ২৮ জুলাই, ২০০২ তারিখে শ্রীলঙ্কা সফরে স্বাগতিক শ্রীলঙ্কা ক্রিকেট দলের বিপক্ষে তার টেস্ট অভিষেক ঘটে। প্রথম ইনিংসে ৮ ও দ্বিতীয় ইনিংসে ২৮ রান করেন তিনি। ঐ খেলায় বাংলাদেশ দল ২৮৮ রানে পরাজিত হয়।
আন্তর্জাতিক ক্রিকেট অঙ্গনে অংশগ্রহণের জন্য তাকে বেশ চেষ্টা করতে হলেও তিনি বাংলাদেশ এ-দলের অধিনায়কত্ব করেছেন। ২০০৫ সালে ইংল্যান্ড সফরে বাংলাদেশ এ-দলের সদস্য মনোনীত হন। সারের বিপক্ষে তিনি রান-বল সমান রেখে ৭০ রান করেন।
বাহানা (১৯৪২-এর চলচ্চিত্র)

বাহানা ১৯৪২ সালের ভারতীয় বলিউড চলচ্চিত্র। মোহন পিকচার্স প্রযোজিত এবং এ এম খান পরিচালিত এই চলচ্চিত্রে অভিনয়ে করেছেন ইউসুফ এফেন্দি, অলকানন্দা, আমিনা, বেঞ্জামিন, রফিক, আনসারি, নওয়াজ প্রমুখ। সঙ্গীত পরিচালনা করেছেন এম. সগীর আসিফ।
আন্তর্জাতিক ক্রিকেট হল অব ফেম

আন্তর্জাতিক ক্রিকেট হল অব ফেম ক্রিকেট ক্রীড়াকে তুলে ধরতে স্থায়ী সাংস্কৃতিক প্রদর্শনী কেন্দ্রবিশেষ। নিউ সাউথ ওয়েলসের অস্ট্রেলীয় শহর বোরালে এটির অবস্থান। অস্ট্রেলিয়ার প্রথীতযশা ব্যাটসম্যান স্যার ডোনাল্ড ব্রাডম্যানের সমগ্র খেলোয়াড়ী জীবনকে ঘিরে ১৯৮৯ সালে প্রতিষ্ঠিত ব্রাডম্যান মিউজিয়াম ভবনকে নবরূপে নভেম্বর, ২০১০ সালে এ প্রদর্শনী কেন্দ্র উদ্বোধন করা হয়। এ হল অব ফেমে সাবেক ব্রাডম্যান মিউজিয়ামের যাবতীয় বিষয়াবলীয় মালিকানাস্বত্ত্ব লাভ করে। এর পূর্বে ১৯৯৩ সালে সংগঠনটি অ-লাভজনক দাতব্য সংস্থা হিসেবে ব্র্যাডম্যান ফাউন্ডেশন নামে পূণঃগঠিত হয়েছিল।
১৯৪৭ সালে স্যার ডোনাল্ড ব্রাডম্যানের নামানুসারে স্থাপিত ব্রাডম্যান ওভালের নিকটবর্তী। গ্লেব ওভালে শৈশবকালে তিনি অনেকগুলো খেলায় অংশ নিয়েছিলেন। সেখানে তিনি ও তার সহধর্মিনীর ছাঁই সংরক্ষিত আছে। ওভাল এবং মিউজিয়ামকে ঘিরে পর্যটক কেন্দ্র গড়ে উঠেছে। অস্ট্রেলিয়াসহ বহিঃবিশ্ব থেকে অগণিত ক্রিকেট সমর্থক এ স্থান পরিদর্শনে আসেন।
কুফা

কুফা ( ) ইরাকের একটি শহর। শহরটি বাগদাদ হতে দক্ষিণে এবং নাজাফ হতে উত্তরপূর্বে ইউফ্রেটিস নদীর তীরে অবস্থিত। ২০০৩ সালে শহরটির আনুমানিক জনসংখ্যা ছিল ১১০,০০০। ইমাম আযম আবু হানিফা রহ এর জন্ম স্থান। তিনি ৮০ হিজরিতে জন্মগ্রহণ করেন।
সামাররা, কারবালা, খাদিমিয়া, নাজাফ এই চারটি ইরাকি শহরের সাথে কুফা শহরটিও শিয়া মুসলিমদের জন্য তাৎপর্যপূর্ণ। ৬২২ হিজরি হতে পরবর্তী একশো বছরে এই শহরটি গড়ে ওঠে। এটি ছিলো ইসলামের চতুর্থ খলিফা হযরত আলী এর চূড়ান্ত রাজধানী।
এই শহরে রয়েছে ৭ম শতাব্দীর মধ্যে নির্মিত ইসলামের প্রারম্ভিক কালের একটি মসজিদ। যা মসজিদ আল-কুফা নামে পরিচিত। এই শহরে অনেক শিয়া পণ্ডিতদের জন্ম হয়েছে।
ইমামে আযম আবু হানিফা রহ এর জন্ম স্থান।
তুরস্কের স্বাধীনতা যুদ্ধ

তুরস্কের স্বাধীনতা যুদ্ধ (Turkish: "İstiklâl Harbi," literally "Independence War" or "Kurtuluş Savaşı," literally "Liberation War"; ১৯ মে ১৯১৯ – ২৪ জুলাই ১৯২৩) তুর্কি জাতীয়তাবাদী এবং মিত্রশক্তির পক্ষের শক্তিগুলোর মধ্যে সংঘটিত হয়। এসময় পশ্চিমে গ্রীকদের সাথে, পূর্বে আর্মেনিয়ার সাথে, দক্ষিণে ফরাসিদের সাথে এবং ব্রিটেন ও ইটালির সাথে কনস্টান্টিনোপলে লড়াই হয়। প্রথম বিশ্বযুদ্ধের পর উসমানীয় সাম্রাজ্যকে বিভক্ত করা হয়েছিল।
আনাতোলিয়ায় মোস্তফা কামাল আতাতুর্ক‌ ও তার সহযোগীদের মাধ্যমে গ্র্যান্ড ন্যাশনাল এসেম্বলি গঠন হওয়ার পর তুর্কি জাতীয় আন্দোলন উৎপত্তি লাভ করে। তুর্কি-আর্মেনীয়, ফরাসি-তুর্কি, গ্রীক-তুর্কি যুদ্ধ (এগুলোকে যথাক্রমে যুদ্ধের পূর্ব, দক্ষিণ ও পশ্চিম রণাঙ্গন বলে অবিহিত করা হয়) শেষ হওয়ার পর সেভ্রেস চুক্তি বাতিল করা হয়ে ১৯২৩ সালের জুলাই মাসে লুসানের চুক্তি স্বাক্ষরিত হয়। মিত্রশক্তি আনাতোলিয়া ও পূর্ব থ্রেস ত্যাগ করে এবং গ্র্যান্ড ন্যাশনাল এসেম্বলি তুর্কি প্রজাতন্ত্র প্রতিষ্ঠার সিদ্ধান্ত নেয়। ১৯২৩ সালের ২৯ অক্টোবর এই প্রজাতন্ত্র ঘোষিত হয়।
তুর্কি জাতীয় আন্দোলন প্রতিষ্ঠা, উসমানীয় সাম্রাজ্যের বিভাগ ও উসমানীয় সালতানাতের বিলুপ্তির পর উসমানীয় যুগ ও সাম্রাজ্যের সমাপ্তি ঘটে এবং এরপর আতাতুর্কের সংস্কার সাধিত হয়। সাম্রাজ্যের স্থলে নতুন জাতিরাষ্ট্র হিসেবে তুরস্ক প্রতিষ্ঠিত হয়।
কাউন্টি চ্যাম্পিয়নশিপ

কাউন্টি চ্যাম্পিয়নশিপ ইংল্যান্ড এবং ওয়েলসে অনুষ্ঠিত ঘরোয়া প্রথম-শ্রেণীর ক্রিকেট প্রতিযোগিতাবিশেষ। সম্প্রচারস্বত্ত্বজনিত কারণে ২০১৬ সাল থেকে প্রতিযোগিতাটি স্পেকস্যাভার্স নামে পরিচিত। এটি ১৪ বছর ধরে দায়িত্বপ্রাপ্ত লিভারপুল ভিক্টোরিয়ার স্থলাভিষিক্ত হয়েছে। স্পেকস্যাভার্স কাউন্টি চ্যাম্পিয়নশিপ শুরুতে প্রতিনিধিত্ব করা ইংল্যান্ডের ১৭টি ঐতিহাসিক কাউন্টি ও ওয়েলসের একটি কাউন্টিসহ সর্বমোট ১৮টি দল প্রতিযোগিতায় অংশ নিচ্ছে। এ চ্যাম্পিয়নশিপের বর্তমান শিরোপাধারী দল হচ্ছে সারে।
১০ ডিসেম্বর, ১৮৮৯ তারিখে লর্ড’স ক্রিকেট গ্রাউন্ডে প্রথম-শ্রেণীর কাউন্টি ক্লাবের প্রতিনিধিগণ কাউন্টি চ্যাম্পিয়নশিপ প্রতিযোগিতার বিষয়ে আনুষ্ঠানিকভাবে সভায় মিলিত হন। এরপূর্বে শীর্ষস্থানীয় আটটি কাউন্টি ক্লাবের সম্পাদকগণ ব্যক্তিগত সভার মাধ্যমে সময়সূচী নির্ধারণের সিদ্ধান্ত নেন ও কোন কোন কাউন্টি ভবিষ্যতে অন্তর্ভুক্ত হবে এ বিষয়ে আলোচনা করেন। সভায় সংখ্যাগরিষ্ঠের মাধ্যমে ড্র খেলাগুলোকে অগ্রাহ্য করে জয় ও পরাজয়েরভিত্তিতে চ্যাম্পিয়নশিপে অবস্থান করবে। এ পদ্ধতির ফলে পরাজিত দল বিজয় লাভ থেকে বঞ্চিত হবে ও সর্বাধিক বিজয়ী কাউন্টি দল চ্যাম্পিয়ন হবে। ১৮৯০ মৌসুমে নতুন এ প্রতিযোগিতাটির উদ্বোধন ঘটে। প্রথম প্রতিযোগিতায় গ্লুচেস্টারশায়ার, কেন্ট, ল্যাঙ্কাশায়ার, মিডলসেক্স, নটিংহামশায়ার, সারে, সাসেক্স ও ইয়র্কশায়ার কাউন্টি ক্রিকেট ক্লাব অংশ নিয়েছিল।
যদি দুটি দল একই পয়েন্টে অবস্থান পায়, তবে নিম্নলিখিত বিষয়গুলির ভিত্তিতে টাই ব্রেক করা হয়:-
ইয়র্কশায়ার দল সর্বাধিকসংখ্যক ৩২টি শিরোপাসহ একবার যৌথভাবে শিরোপা লাভ করেছে। প্রথম-শ্রেণীর বর্তমান কাউন্টি দল - গ্লুচেস্টারশায়ার, নর্দাম্পটনশায়ার ও সমারসেট আনুষ্ঠানিকভাবে কোন শিরোপা লাভ করতে পারেনি। তবে, ১৮৭০-এর দশকে গ্লুচেস্টারশায়ার দল তিনবার অনানুষ্ঠানিক শিরোপা লাভ করেছিল।
২০০০ সাল থেকে দুইটি বিভাগে কাউন্টি চ্যাম্পিয়নশিপ প্রতিযোগিতা অনুষ্ঠিত হচ্ছে।
১৮৯৫ সালে ৯টি কাউন্টি দল থেকে ১৪টি কাউন্টি দলে বৃদ্ধি করার পর থেকে পয়েন্ট তালিকায় সর্বনিম্ন স্থানে অবস্থানকারী দলকে কাষ্ঠনির্মিত চামচ পুরস্কার প্রদান করা হয়। তন্মধ্যে, ল্যাঙ্কাশায়ার, মিডলসেক্স ও সারে দল কখনো পয়েন্ট তালিকায় সর্বনিম্ন স্থানে অবস্থান করেনি। অন্যদিকে, লিচেস্টারশায়ার দল যৌথভাবে হ্যাম্পশায়ার ও সমারসেটের সাথে দুইবার সর্বনিম্ন স্থানে ছিল।
সাম্প্রতিক রেকর্ডসমূহ ক্রিকেট আর্কাইভে দেখা যেতে পারে।
জি-সিরিজ

জি-সিরিজ বাংলাদেশের একটি উল্লেখযোগ্য রেকর্ড লেবেল। এ প্রতিষ্ঠানের স্বত্বাধিকারী নাজমুল হক ভূঁইয়া যিনি "খালেদ" নামে অধিক পরিচিত। জি সিরিজ মিউজিক কোম্পানি ১৯৮৩ সাল থেকে কার্যক্রম চালিয়ে আসছে। এই প্রতিষ্ঠানটি ক্যাসেট, সিডি, ভিসিডি, ডিভিডি প্রকাশনা, গান, নাটক, টেলিফিল্ম এবং চলচ্চিত্রের কাজ করে থাকে।
১৯৮৩ সালে নাজমুল হক ভূঁইয়া জি-সিরিজ প্রতিষ্ঠা করেন। জি-সিরিজের নামকরণ করা হয়েছে কবিগুরু রবীন্দ্রনাথ ঠাকুরের বিখ্যাত কাব্যগ্রন্থ গীতাঞ্জলী থেকে। ২০০৬ সালে জি-সিরিজের অঙ্গ সংগঠন হিসেবে "অগ্নিবীণা" প্রতিষ্ঠিত হয়, যার নামকরণ হয়েছে বাংলাদেশের জাতীয় কবি কাজী নজরুল ইসলামের বিখ্যাত কাব্যগ্রন্থ অগ্নিবীণা থেকে। 
ইমপ্রেস টেলিফিল্মের অনুমতি না নিয়ে "নিঝুম অরণ্যে" চলচ্চিত্র নিজেদের ইউটিউব চ্যানেলে আপলোড করার অভিযোগে ২০১৯ সালের ১২ জুন জি-সিরিজকে এক লাখ টাকা জরিমানা করে বাংলাদেশ কপিরাইট অফিস।
রূপসী বাংলা (টেলিভিশন চ্যানেল)

রুপসী বাংলা বাংলা ভাষার একটি বিনোদন টেলিভিশন চ্যানেল যেটি যাত্রা শুরু করে ৩১ আগস্ট ২০০৯। চ্যানেলটিতে আপাতবাস্তব টেলিভিশন অনুষ্ঠান, আরথ-সামাজিক অনুষ্ঠান, খবর, হাসির অনুষ্ঠান এবং পূর্ণদীর্ঘ চলচ্চিত্র প্রদর্শন করা হয়। চ্যানেলটির মালিক ভালু কমুনিকেশন লিমিটেড, কলকাতা।
• "আকাশ ৮"
সলোমন মিরে

সলোমন ফারাই মিরে (জন্ম: ২১ আগস্ট, ১৯৮৯) হারারে এলাকায় জন্মগ্রহণকারী জিম্বাবুয়ের উদীয়মান ক্রিকেটার। জিম্বাবুয়ে জাতীয় ক্রিকেট দলের পক্ষে তিনি মূলতঃ ডানহাতে মিডিয়াম-ফাস্ট বোলার। পাশাপাশি নিচের সারির ডানহাতি ব্যাটসম্যানও তিনি। পাশাপাশি ডানহাতে মিডিয়াম-ফাস্ট বোলিং করে থাকেন। "সোলজ" ডাকনামে পরিচিত সলোমন মিরে ঘরোয়া ক্রিকেটে সেন্ট্রালসের পক্ষে খেলছেন। এছাড়াও, মিড ওয়েস্ট রাইনোস, জিম্বাবুয়ে অনূর্ধ্ব-১৯ দলের হয়েও খেলেছেন তিনি।
পেশাদার ক্রিকেটার হবার পূর্বে তিনি পাইলট হবার স্বপ্ন বুনেছিলেন। সাবেক অস্ট্রেলীয় বোলার ব্রেট লি তার আদর্শ। ২০০৬-০৭ মৌসুমে ফেদওয়্যার ক্লোদিং ইন্টার-প্রভিন্সিয়াল ওয়ান-ডে প্রতিযোগিতার মাধ্যমে সকলের নজর কাড়েন। সাউদার্ন্সের বিপক্ষে ৯৪, ওয়েস্টার্ন্সের বিপক্ষে অপরাজিত ৭৯ ও নর্দার্ন্সের বিপক্ষে অপরাজিত ৫২ রান সংগ্রহ করেছিলেন।
২১ নভেম্বর, ২০১৪ তারিখে বাংলাদেশ সফরে স্বাগতিক বাংলাদেশ ক্রিকেট দলের সাব্বির রহমানের সাথে তারও একদিনের আন্তর্জাতিক ক্রিকেটে অভিষেক ঘটে।
জুলাই ২০১৯ এ, আন্তর্জাতিক ক্রিকেট কাউন্সিল (আইসিসি) জিম্বাবুয়ে দলকে আইসিসি প্রতিযোগিতা থেকে নিষিদ্ধ করে। যার ফলে মিরে আন্তর্জাতিক ক্রিকেট থেকে অবসর ঘোষণা করে।
বোয়ালখালী পৌরসভা

বোয়ালখালী বাংলাদেশের চট্টগ্রাম জেলার অন্তর্গত একটি পৌরসভা।
বোয়ালখালী পৌরসভার মোট আয়তন ১৫.৩৮ বর্গ কিলোমিটার।
২০১১ সালের আদমশুমারি অনুযায়ী বোয়ালখালী পৌরসভার মোট জনসংখ্যা ৫১,১৫৭ জন। এর মধ্যে পুরুষ ২৪,৯২৩ জন এবং মহিলা ২৬,২৩৪ জন। মোট পরিবার ১০,২৭১টি।
চট্টগ্রাম জেলা সদর থেকে ১৪ কিলোমিটার পূর্বে বোয়ালখালী উপজেলার পশ্চিমাংশে বোয়ালখালী পৌরসভার অবস্থান। এর উত্তরে কধুরখীল ইউনিয়ন; পূর্বে কধুরখীল ইউনিয়ন, পোপাদিয়া ইউনিয়ন ও সারোয়াতলী ইউনিয়ন; দক্ষিণে শাকপুরা ইউনিয়ন এবং পশ্চিমে কর্ণফুলি নদী ও চট্টগ্রাম সিটি কর্পোরেশনের আওতাধীন চান্দগাঁও থানা অবস্থিত।
বিখ্যাত দরবেশ ও ইসলাম প্রচারক হযরত বু-আলি কালান্দর শাহ'র নামে এই থানার নাম হয়েছে বলে ধারণা করা হয়। বোয়ালখালী উপজেলা ও চট্টগ্রাম শহরের সংযোগ সেতু কালুরঘাট ব্রীজের নাম স্বাধীন বাংলা বেতার কেন্দ্র ও বাংলাদেশের স্বাধীনতা ঘোষণার সাথে অতপ্রোতভাবে জড়িত। পৌরসভা গঠিত হবার পর উপজেলার নামেই পৌরসভার নামকরণ হয়।
২০১২ সালের অক্টোবরে বোয়ালখালী উপজেলার পূর্ব গোমদণ্ডী ইউনিয়ন, পশ্চিম গোমদণ্ডী ইউনিয়নের ১নং হতে ৬নং ওয়ার্ড (সাবেক এ ও বি ওয়ার্ড ) এবং কধুরখীল ইউনিয়নের ১নং হতে ৩নং (সাবেক এ ওয়ার্ড) নিয়ে পৌরসভা গঠিত হয়। ২০১৪ সালের ২১ মে পৌরসভার প্রথম নির্বাচন অনুষ্ঠিত হয়। ২০১৪ সালের ২৩ জুলাই পৌরসভার প্রথম বাজেট ঘোষণা করা হয়। এটি একটি "গ" শ্রেণীর পৌরসভা। এ পৌরসভার প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। ৯টি ওয়ার্ড নিয়ে গঠিত বোয়ালখালী পৌরসভা।
ওয়ার্ডভিত্তিক বোয়ালখালী পৌরসভার এলাকাসমূহ হল:
২০১১ সালের আদমশুমারি অনুযায়ী বোয়ালখালী পৌরসভার সাক্ষরতার হার ৬০.৯%। এ পৌরসভায় ১টি ডিগ্রী কলেজ, ১টি উচ্চ মাধ্যমিক কলেজ, ৫টি মাধ্যমিক বিদ্যালয়, ৩টি দাখিল মাদ্রাসা ও ১৩টি প্রাথমিক বিদ্যালয় রয়েছে।
বোয়ালখালী পৌরসভার অবস্থান কর্ণফুলি নদীর পাড়ে। জেলা সড়ক Z1059 (১১.১৪ কিলোমিটার দীর্ঘ) পটিয়া উপজেলা থেকে বোয়ালখালী পৌরসভার উপর দিয়ে কানুনগোপাড়া গিয়ে পৌঁছেছে।
বোয়ালখালী পৌরসভায় ৭২টি মসজিদ ও ২৭টি মন্দির রয়েছে।
বোয়ালখালী পৌরসভার পশ্চিম পাশ দিয়ে বয়ে চলেছে কর্ণফুলি নদীএই কর্ণফুলী নদী পার হতে প্রতিনিয়ত বোয়ালখালী বাসীকে বিরাট ভোগান্তির শিকার হতে হয় এর কারণ হচ্ছে এখানে আগে স্থায়ীভাবে একটি রেল সেতু থাকলেও বর্তমান সরকার তাও বন্ধ করে দিয়েছে । এই জীর্ণশীর্ণ সেতুটি ব্যবহার করে কক্সবাজার এবং কাকাকে দ্রুতগামী ট্রেন সংযোগ দিতে গিয়ে বোয়ালখালীবাসীকে দেশ চট্টগ্রাম শহর থেকে বিচ্ছিন্ন করে দেয়া হয়েছে । এছাড়া পৌরসভার মধ্য দিয়ে প্রবাহিত হচ্ছে নূর মাঝির খাল, ছন্দরিয়া খাল, চোরাখালী খাল, কাটাখালী, বেইচ্চাখালী খাল, রায়খালী খাল, বুড়ির মার খাল এবং মর্দনা খাল।
লম্বা পাখনার সাপ বাইন

লম্বা পাখনার সাপ বাইন "()", (বৈজ্ঞানিক নাম: Pisodonophis cancrivorus) হচ্ছে সাপ বাইন পরিবারের একটি বাইন মাছের প্রজাতি। এটিকে জন রিচার্ডসন ১৮৪৮ সালে বর্ণনা করেন।
লম্বা পাখনার সাপ বাইনের দেহ প্রায় চোঙাকৃতির এবং পশ্চাতে কিছুটা চাপা। এদের জিহ্বা আছে এবং তুণ্ড সুচালো।
গ্রীষ্মমণ্ডলীয় সমুদ্রে দেখা যায়। এছাড়া ইন্দো-প্রশান্ত মহাসাগর, লোহিত সাগর, পূর্ব আফ্রিকা থেকে ফ্রান্স পলিনেশিয়া, ওগাসাওয়ারা দ্বীপসমূহের উত্তরে, অস্ট্রেলিয়ার দক্ষিণে এবং বাংলাদেশে এদের পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এ মাছ বাজারে পাওয়া যায়। নদীর মোহনায়, উপকূলীয় এলাকার জলাশয়ে পাওয়া যায়।
ক্যারি প্যাকার

ক্যারি ফ্রান্সিস বুলমোর প্যাকার, এসি (; জন্ম: ১৭ ডিসেম্বর, ১৯৩৭ - মৃত্যু: ২৬ ডিসেম্বর, ২০০৫) নিউ সাউথ ওয়েলসের সিডনিতে জন্মগ্রহণকারী অস্ট্রেলিয়ার প্রচারমাধ্যমের ধনকুবের ছিলেন। প্যাকারের পরিবার নাইন টেলিভিশন নেটওয়ার্ক ও অস্ট্রেলিয়ার শীর্ষস্থানীয় অস্ট্রেলিয়ান কনসোলিডেটেড প্রেসকে নিয়ন্ত্রণ করতো। পরবর্তীকালে এগুলো পাবলিসিং ও ব্রডকাস্টিং লিমিটেডের (পিবিএল) সাথে একীভূত হয়।
ক্যারি ফ্রান্সিস বুলমোর প্যাকার নাম নিয়ে ১৭ ডিসেম্বর, ১৯৩৭ তারিখে ক্যারি প্যাকার জন্মগ্রহণ করেন। তার বাবা স্যার ফ্রাঙ্ক প্যাকার অস্ট্রেলীয় প্রচারমাধ্যমের স্বত্তাধিকারী ছিলেন। তিনি অস্ট্রেলিয়ান কনসোলিডেটেড প্রেস ও নাইন নেটওয়ার্ক পরিচালনা করতেন। মা গ্রেটেল বুলমোর স্কটিশ রাগবি ইউনিয়নের খেলোয়াড় হার্বার্ট বুলমোরের কন্যা ছিলেন। ক্লাইড প্যাকার নামে তার এক বড় ভাই ছিল। বিদ্যালয় জীবনে মুষ্টিযুদ্ধ, ক্রিকেট ও রাগবিসহ অনেক ধরনের খেলায় অংশ নিয়েছেন কেরি।
তার ব্যক্তিত্ব, সম্পদ, জুয়াখেলা, ব্যয়বহুল ব্যবসায়িক সাম্রাজ্য প্রতিষ্ঠার জন্য পরিচিত হয়ে আছেন। অস্ট্রেলিয়ার বাইরে বিশ্ব সিরিজ ক্রিকেট প্রতিযোগিতা আয়োজনের জন্য তিনি সুপরিচিত। প্রায়শঃই অস্ট্রেলিয়ান টেক্সেশন অফিস ও কস্টিগান রয়্যাল কমিশনের সাথে ব্যক্তি সংঘাতে জড়িয়ে পড়তেন।
১৯৭৪ সালে তার বাবা মৃত্যুবরণ করলে প্রায় ১০০ মিলিয়ন ডলার সম্পত্তি প্যাকার পান। ১৯৭২ সালে তার বাবা ও বড় ভাই মৃত্যুবরণ করেন। মৃত্যুকালীন সময়ে প্যাকার অস্ট্রেলিয়ার সর্বাপেক্ষা ধনী ব্যক্তি ও সর্বাপেক্ষা প্রভাবশালী ব্যক্তি ছিলেন। ২০০৪ সালে সাপ্তাহিক সাপ্তাহিক বিজনেস রিভিউ প্যাকারের সর্বমোট সম্পদ ৬.৫ বিলিয়ন অস্ট্রেলীয় ডলার নিরূপণ করে।
২৬ ডিসেম্বর, ২০০৫ তারিখে ৬৮ বছর বয়সে নিউ সাউথ ওয়েলসের সিডনিতে ক্যারি প্যাকারের দেহাবসান ঘটে।
জার্মেইন গ্রিয়ার

জার্মেইন গ্রিয়ার (জন্মঃ ২৯ জানুয়ারী, ১৯৩৯) অস্ট্রেলিয়ার একজন তাত্ত্বিক, শিক্ষাবিদ ও সাংবাদিক যিনি বিংশ শতাব্দীর শেষার্ধের একজন প্রধান নারীবাদী কণ্ঠ হিসাবে পরিগণিত। তিনি বর্তমানে ওয়ারউইক বিশ্ববিদ্যালয়ের ইয়োরোপিয়ান গ্রাজুয়েট স্কুলে ইংরেজি সাহিত্য ও তুলনামূলক গবেষণায় এমেরিটাস অধ্যাপক হিসাবে কর্মরত।
গ্রিয়ারের বিতর্কিত বই "দ্য ফিমেইর ইউনাখ" (ইং: "The Female Eunuch") ১৯৭০ খ্রিষ্টাব্দে আন্তর্জাতিক বেস্টসেলার হয় এবং তার তোষণ এবং বিরোধী মত তৈরি হয়। তিনি আরও অনেক বই লিখেন, যার মধ্যে আছে "Sex and Destiny: The Politics of Human Fertility" (১৯৮৪); "The Change: Women, Ageing and the Menopause" (১৯৯১); "The Whole Woman" (১৯৯৯) এবং "Shakespeare's Wife" (২০০৭)।
গ্রিয়ারের জন্ম অস্ট্রেলিয়ার মেলবোর্ন শহরে ১৯৩৯ খ্রিষ্টাব্দে । ১৯৭২ খ্রিষ্টাব্দে গ্রিয়ার মার্কসবাদের প্রতি অনুরক্ত হয়ে পড়েন।. গ্রিয়ার সিডনি বিশ্ববিদ্যালয়ে প্রভাষক হিসাবে শিক্ষকতা শুরু করেন, যেখানে তিনি ১৯৬৩ খ্রিষ্টাব্দে রোমান্টিক কবিতায় প্রথম শ্রেণীতে এমএ পাশ করেন। তার থিসিসের বিষয় ছিল "The Development of Byron's Satiric Mode"। এক বছর পরে তার থিসিস কমনওয়েলথ বৃত্তি লাভ করে।
রজার হার্পার

রজার অ্যান্ড্রু হার্পার (; জন্ম: ১৭ মার্চ, ১৯৬৩) গায়ানার জর্জটাউন এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। বর্তমানে তিনি কোচের দায়িত্ব পালন করছেন। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিক ক্রিকেট খেলেছেন।
রজার হার্পার অল-রাউন্ডার হিসেবেই দলে ভূমিকা রেখেছেন। ডানহাতে ব্যাট করার পাশাপাশি ডানহাতে অফ ব্রেক বোলিং করতেন তিনি। ১৯৮৩ থেকে ১৯৯৬ পর্যন্ত সর্বমোট ১৩ বছর আন্তর্জাতিক ক্রিকেট অঙ্গনে আধিপত্য বিস্তার করেছেন। পরবর্তীকালে তাকে "অবিশ্বাস্য" ফিল্ডার হিসেবে আখ্যায়িত করা হয়েছিল।
সমগ্র খেলোয়াড়ী জীবনে দুই শতাধিক প্রথম-শ্রেণীর ক্রিকেট খেলায় অংশ নিয়েছেন। তার টেস্ট বোলিং গড় ২৮.০৬ যা ল্যান্স গিবসের চেয়েও শ্রেয়তর। কমপক্ষে ২৫ টেস্ট উইকেট লাভকারী ওয়েস্ট ইন্ডিয়ান স্পিনারদের মধ্যে তিনিই শীর্ষস্থান দখল করেছেন।
১৯৯৬ সালের ক্রিকেট বিশ্বকাপে তিনি তার সেরা বোলিং করেছিলেন। দক্ষিণ আফ্রিকার বিপক্ষে অনুষ্ঠিত কোয়ার্টার ফাইনালে ৪৭ রানে ৪ উইকেট পেয়ে ওয়েস্ট ইন্ডিজকে খেলার নিয়ন্ত্রণে এনেছিল।
আন্তর্জাতিক ক্রিকেট থেকে অবসর নেয়ার পর ২০০০ থেকে ২০০৩ সাল মেয়াদে ওয়েস্ট ইন্ডিজ দলের কোচ মনোনীত হন। এরপর ২০০৫ সালে ওয়েস্ট ইন্ডিজ যুব দলের ব্যবস্থাপকের দায়িত্ব পান। ২০০৫ সালের ডিসেম্বরের শেষদিকে ক্রিকেট কেনিয়ার পক্ষ থেকে তাকে কেনিয়া ক্রিকেট দলের দায়িত্ব নেয়ার প্রস্তাব দেয়া হয়। অন্তর্বর্তীকালীন কোচ মুদাসসর নজরের পরিবর্তে তার এ দায়িত্বভার জানুয়ারি, ২০০৬ সালে আনুষ্ঠানিকভাবে ঘোষণা করা হয়। এ প্রসঙ্গে হারপার বলেছিলেন যে, কোচের দায়িত্বে ফিরে আসায় তিনি সত্যিকার অর্থেই আনন্দিত যা ক্রিকেটের উচ্চ পর্যায়ের সাথে সম্পৃক্ত।
বারমুডা জাতীয় ক্রিকেট দল

বারমুডা ক্রিকেট দল ক্রিকেট খেলায় উত্তর আটলান্টিক মহাসাগরীয় দ্বীপরাষ্ট্র বারমুডার প্রতিনিধিত্বকারী জাতীয় ক্রিকেট-দল। বারমুডা ক্রিকেট বোর্ড কর্তৃক দলটি পরিচালিত হচ্ছে। ১৯৬৬ সালে ক্রিকেটের প্রধান সংস্থা আন্তর্জাতিক ক্রিকেট কাউন্সিলের সহযোগী সদস্যের মর্যাদা লাভ করে। সহযোগী ও অনুমোদনলাভকারী সদস্যদের জন্য নির্ধারিত আইসিসি ট্রফি যা বর্তমানে আইসিসি বিশ্বকাপ বাছাইপর্ব নামে পরিচিত প্রতিযোগিতার ৮টি আসরের সবগুলোতেই দলটি অংশগ্রহণ করেছে। তন্মধ্যে ১৯৮২ সালে দলটি স্মরণীয় সাফল্য রেখে রানার্স আপ হয়। ২০০৫ সালের প্রতিযোগিতায় চতুর্থ স্থান দখল করে ২০০৭ সালে প্রথমবারের মতো বিশ্বকাপের মূল পর্বে খেলার যোগ্যতা লাভ করে। কিন্তু গ্রুপ-পর্বের প্রত্যেকটি খেলাতেই তারা পরাজিত হয়। তন্মধ্যে বিশ্বকাপ ক্রিকেটের ইতিহাসে সর্ববৃহৎ ব্যবধানে ভারতের কাছে পরাজিত হয়।
৩০ আগস্ট, ১৮৪৪ তারিখে বারমুডায় আনুষ্ঠানিকভাবে প্রথম ক্রিকেট খেলা অনুষ্ঠিত হয়েছে বলে জানা যায়। এক বছর পরই বারমুডা ক্রিকেট ক্লাব প্রতিষ্ঠিত হয়। এ ক্লাব প্রতিষ্ঠায় স্থানীয় অধিবাসীসহ ব্রিটিশ সৈনিকদের সহযোগিতার প্রয়োজন পড়ে। ঊনবিংশ শতকের শেষদিকে ফিলাডেলফিয়া থেকে আগত আমেরিকান প্রতিপক্ষের বিপক্ষে কয়েকটি আন্তর্জাতিক খেলা অনুষ্ঠিত হয়। কিন্তু প্রথম বিশ্বযুদ্ধের পর ক্রিকেট খেলার উপযোগী পরিবেশ ও শক্তিমত্তা অনেকাংশেই এ দ্বীপ রাষ্ট্রটির খর্ব হয়ে যায়। বারমুডার ক্রিকেট মৌসুমে বার্ষিকভিত্তিতে কাপ ম্যাচের আয়োজন করা হয় যাতে দ্বীপের দু’টি শীর্ষস্থানীয় ক্লাব দল সমারসেট ও সেন্ট জর্জেস অংশগ্রহণ করে থাকে। ১৯০২ সালে সর্বপ্রথম এটি অনুষ্ঠিত হয়। দু’টি সাধারণ ছুটির দিনে উৎসব-আমেজের পরিবেশে খেলাটি হয়ে থাকে। কেবলমাত্র ১৯৩৩ সালে স্যার জুলিয়েন কানের নেতৃত্বাধীন দল পাঁচ-খেলায় অংশ নিতে বিদেশ সফর করে।
গাজীপুর ইউনিয়ন, হাইমচর

গাজীপুর বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।
গাজীপুর ইউনিয়নের আয়তন ২,৭৮৯ একর।
২০১১ সালের পরিসংখ্যান অনুযায়ী গাজীপুর ইউনিয়নের জনসংখ্যা ৩,৬২৯ জন। এর মধ্যে পুরুষ ১,৯০১ জন এবং মহিলা ১,৭২৮ জন। মোট পরিবার ৬৩৭টি।
হাইমচর উপজেলার উত্তর-পশ্চিমাংশে গাজীপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব ২০ কিলোমিটার। এ ইউনিয়নের দক্ষিণে নীলকমল ইউনিয়ন ও আলগী দুর্গাপুর দক্ষিণ ইউনিয়ন, পূর্বে আলগী দুর্গাপুর উত্তর ইউনিয়ন, উত্তরে চাঁদপুর সদর উপজেলার হানারচর ইউনিয়ন এবং পশ্চিমে মেঘনা নদী ও চাঁদপুর সদর উপজেলার ইব্রাহিমপুর ইউনিয়ন অবস্থিত।
গাজীপুর ইউনিয়ন হাইমচর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
২০১১ সালের পরিসংখ্যান অনুযায়ী গাজীপুর ইউনিয়নের সাক্ষরতার হার ৩৭.১%। এ ইউনিয়নে ২টি মাদ্রাসা, ১টি প্রাথমিক বিদ্যালয় ও ২টি আনন্দ স্কুল রয়েছে।
উপজেলা সদর থেকে গাজীপুর ইউনিয়নে যোগাযোগের প্রধান মাধ্যম নৌ-পরিবহন বা ইঞ্জিন চালিত নৌকা।